
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός της παράκαμψης Κρανιδίου και 
της παράκαμψης Ερμιόνης του Δήμου Ερμιονί- 
δας, ως τμημάτων του Πρωτεύοντος Επαρχιακού 
Οδικού Δικτύου Νομού Αργολίδας. 

2 Αναγνώριση οδού προ του 1923 ως κοινοχρή¬ 
στου, στην εκτός σχεδίου περιοχή του οικισμού 
Γερανιού του Δήμου Ρεθύμνου, στη θέση «ΠΕΤΡΕ 
ΠΕΡΙΒΟΛΙΑ». 


ΑΠΟΦΑΣΕΙΣ 

Αριθμ. ΔΟΥ/οικ/3783 (1) 

Χαρακτηρισμός της παράκαμψης Κρανιδίου και 
της παράκαμψης Ερμιόνης του Δήμου Ερμιονί- 
δας, ως τμημάτων του Πρωτεύοντος Επαρχιακού 
Οδικού Δικτύου Νομού Αργολίδας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1 .Το Π.δ. 63/2005 (ΦΕΚ 98 Α') «Κωδικοποίηση της Νο¬ 
μοθεσίας για την Κυβέρνηση και τα Κυβερνητικά Όρ¬ 
γανα», όπως τροποποιήθηκε με το Ν. 4320/2015 (ΦΕΚ 
90Α72015) και ισχύει. 

2. Το Π.δ. 109/2014 (ΦΕΚ 176Α729-8-2014) «Οργανι¬ 
σμός του Υπουργείου Υποδομών, Μεταφορών και Δι¬ 
κτύων». 

3. Το Ν. 2503/1997 (ΦΕΚ 107Α730-5-1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

4. Το Ν. 3852/2010 (ΦΕΚ 87Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Την αριθμ. Δ16α/04/773/29.11.1990 (ΦΕΚ Β' 746) 
κοινή απόφαση των Υπουργών Προεδρίας της Κυβέρ¬ 
νησης και του Αναπληρωτή Υπουργού ΠΕ.ΧΩ.Δ.Ε. «Εξαί¬ 
ρεση διοικητικών πράξεων ή εγγράφων από τον κανόνα 
των τριών υπογραφών». 


6. Το Ν. 3155/1955 «Περί κατασκευής και συντηρήσε- 
ως Οδών» και τα εκτελεστικά του διατάγματα. 

7. Το Β.δ. της 9-8-1955 «Περί Καθορισμού των Εθνι¬ 
κών Οδών κατά τις διατάξεις του Ν. 3155/1955» και την 
Γ 25871/9-7-1963 απόφαση του Υπουργού Δημοσίων 
Έργων «Περί αριθμήσεωςτων Εθνικών Οδών». 

8. Το Β.δ. της 6-2-1956 (ΦΕΚ 47Α78-2-1956) «Περί 
Καθορισμού των Επαρχιακών Οδών των Νομών του 
Κράτους κατά τις διατάξεις του Νόμου 3155/1955» και 
ειδικότερα την παράγραφο (2) «Περί καθορισμού των 
Επαρχιακών Οδών του Νομού Αργολίδος». 

9. Το Ν. 1418/1984 «Δημόσια Έργα και ρυθμίσεις συ¬ 
ναφών θεμάτων» και ειδικότερα την παράγραφο 3 του 
άρθρου 25. 

10. ΤηνεγκύκλιοΙ 8/99αριθμ.ΔΜΕΟ/ε/ο/516/10-5-1999 
«Περί χαρακτηρισμού οδών ως εθνικών ή επαρχια¬ 
κών σύμφωνα με το άρθρο 25, παράγραφος 3 του 
Νόμου 1418/1984». 

11. Το Β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμε¬ 
ρα με το Π.δ. 118/2006. 

12. Το Ν. 653/1977 «Περί υποχρεώσεωςτων παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.δ. 929/1979 «Περί εκτελέσεως του άρθρου 1 του 
Ν. 653/1977». 

13. Το Π.δ. 209/1998 «Λήψη μέτρων για την ασφάλεια 
υπεραστικής συγκοινωνίας». 

14. Την διαπιστωτική υπουργική απόφαση ΔΜΕΟ/ε/ 
114/3-2-1995: «Ανακατάταξη Επαρχιακού Οδικού Δικτύ¬ 
ου Νήσων εκτός από Κρήτη, Εύβοια, Κέρκυρα και Ρόδο». 

15. Την υπουργική απόφαση ΔΜΕΟ/ε/ο/266/9-3-1995 
(ΦΕΚ293 Β717-4-1995) «Περί Ανακατάταξης Επαρχιακού 
Οδικού Δικτύου των Νομών της Χώρας» και ειδικότερα 
την παράγραφο (2) «Κατατάσσουμε το Επαρχιακό Οδικό 
Δίκτυο του Νομού Αργολίδας». 

16. Την υπουργική απόφαση ΔΜΕΟ/ε/οικ/779/ 
24-7-1995 (ΦΕΚ 664 Β728-7-1995) «Κατάταξη Εθνικού 
Οδικού Δικτύου Πελοποννήσου σε Βασικό (Πρωτεύον), 

Δευτερεύον καιΤριτεύον Εθνικό Οδικό Δίκτυο» (Ορθή 
επανάληψη 4-9-1995, ΦΕΚ 800Β714-9-1995). 

17. Την ανάγκη χαρακτηρισμού των οδών που ανα- 
φέρονται στο θέμα, για να εναρμονίζονται οι ανάλογες 
νομοθετικές διατάξεις. 

18. Το Π.δ. 70/2015, Άρθρο 3 (ΦΕΚ 114 Α722-9-2015), 
σύμφωνα με το οποίο το Υπουργείο Υποδομών, Μετα¬ 
φορών και Δικτύων που είχε συγχωνευθεί σε Υπουρ¬ 
γείο Οικονομίας, Υποδομών, Ναυτιλίας και Τουρισμού, 
ανασυνιστάται σε Υπουργείο Υποδομών, Μεταφορών 
και Δικτύων. 

19. Το Π.δ. 73/2015, (ΦΕΚ 116 Α723-9-2015) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

Αφού είδαμε: 

Για το τμήμα της Παράκαμψης της πόλεως του Κρανι- 
δίου του Δήμου Ερμιονίδας: 

1 .Το έγγραφο 3675/10-12-2012 της Διεύθυνσης Τεχνι¬ 
κών Έργων Περιφερειακής Ενότητας Αργολίδας προς το 
Δήμο Ερμιόνης, δια του οποίου αιτείται το χαρακτηρισμό 
της εν θέματι οδού ως πρωτεύουσας Επαρχιακής και 
τον αποχαρακτηρισμό του τμήματος που διέρχεται από 
την πόλη του Κρανιδίου από πρωτεύουσα Επαρχιακή σε 
Δημοτική Οδό. 

2. Το πρακτικό της αριθμ.13ης/2013 συνεδρίασηςτου 
Δημοτικού Συμβουλίου του Δήμου Ερμιονίδας (απόφα¬ 
ση 115/2013) με το οποίο αποφασίζει ομόφωνα τον χα¬ 
ρακτηρισμό της περιφερειακής οδού της πόλης του Κρα¬ 
νιδίου ωςτμήμα του πρωτεύοντος Επαρχιακού δικτύου. 

3. Το έγγραφο 42521/1523/15-9-2014 της Διεύθυν¬ 
σης Τεχνικών Έργων Περ/κης Ενότητας Αργολίδας της 
Περιφέρειας Πελοποννήσου με τη συνημμένη Τεχνική 
Έκθεση και την εισήγηση προς το Τεχνικό Συμβούλιο 
Δημοσίων Έργων Περιφέρειας Πελοποννήσου για τη 
λήψη απόφασης δια της οποίας εγκρίνεται ο ζητούμε¬ 
νος χαρακτηρισμός. 

4. Την από 15/9/2014τεχνική έκθεση όπου παρέχονται 
αναλυτικές πληροφορίες για το υπόψη οδικό τμήμα και 
αιτιολογείται επαρκώς ο προτεινόμενος χαρακτηρισμός. 

5. Το πρακτικό 30/24-9-2014/Θέμα Γ του Τεχνικού 
Συμβουλίου Περιφέρειας Πελοποννήσου όπου γνωμο- 
δοτείται ομόφωνα ο χαρακτηρισμός της νέας οδού ως 
Επαρχιακής. 

6. Το έγγραφο 74351/3769/19-11-2014 της Διεύθυν- 
σηςΤεχνικών Έργων Περιφερειακής Ενότητας Αργολίδας 
προς το Υπουργείο Υποδομών, Μεταφορών και Δικτύων, 
δια του οποίου ζητείται ο χαρακτηρισμός της περιφερει¬ 
ακής οδού ως Πρωτεύον Επαρχιακό Δίκτυο. 

7. Το έγγραφο ΔΟΥ/424 π.ε. /16-2-2015 (πρώην ΔΜΕΟ) 
του Υπουργείου Οικονομίας, Υποδομών Ναυτιλίας και 
Τουρισμού, προς την Διεύθυνση Τεχνικών Έργων Περι¬ 
φερειακής Ενότητας Αργολίδας, δια του οποίου ζητού¬ 
νται συμπληρωματικά στοιχεία και διευκρινίσεις για την 
προώθηση της διαδικασίας χαρακτηρισμού. 

8. Το έγγραφο 27924/684/4-5-2015 της Δ.Τ.Ε.Π.Ε. Αρ¬ 
γολίδας προς το Υπουργείο με το οποίο αποστέλλονται 
τα επιπρόσθετα δικαιολογητικά για την ολοκλήρωση της 
διαδικασίας χαρακτηρισμού. 

9. Το από 4-5-2015 διάγραμμα οριζοντιογραφίας της 


Δ.Τ.Ε.Π.Ε. Αργολίδας όπου απεικονίζεται το προς χαρα¬ 
κτηρισμό νέο οδικό τμήμα και το υφιστάμενο Εθνικό 
και Επαρχιακό Οδικό Δίκτυο της ευρύτερης περιοχής. 

Για το τμήμα της Παράκαμψης της πόλεως της Ερμιό¬ 
νης του Δήμου Ερμιονίδας: 

1. Το έγγραφο 74356/3770/19-11-2014 της Διεύθυν- 
σηςΤεχνικών Έργων Περιφερειακής Ενότητας Αργολίδας 
προς το Υπουργείο Υποδομών, Μεταφορών και Δικτύων, 
δια του οποίου αιτείται το χαρακτηρισμό της Περιφε¬ 
ρειακής Οδού της πόλεως Ερμιόνης σε Πρωτεύουσα 
Επαρχιακή. 

2. Το έγγραφο 5212/15-5-2013 του Δήμου Ερμιονίδας 
με συνημμένο το πρακτικό της 13ης Συνεδρίασης 2013 
(απόφαση 115/2013) με το οποίο αποφασίζει ομόφωνα 
τον χαρακτηρισμό της περιφερειακής οδού Ερμιόνης σε 
Πρωτεύον Επαρχιακό Δίκτυο. 

3. Το έγγραφο 69116/3517/15-9-2014 της Διεύθυνσης 
Τεχνικών Έργων Περ/κης Ενότητας Αργολίδαςτης Περι¬ 
φέρειας Πελοποννήσου με συνημμένη Τεχνική Έκθεση 
όπου παρέχονται αναλυτικές πληροφορίες για το υπόψη 
οδικό τμήμα και αιτιολογείται ο προτεινόμενος χαρα¬ 
κτηρισμός καθώς επίσης και εισήγηση προς το Τεχνικό 
Συμβούλιο Δημοσίων Έργων Περιφέρειας Πελοποννή¬ 
σου για τη λήψη απόφασης έγκρισης του ζητούμενου 
χαρακτηρισμού. 

4. Το αριθμ. 568/25-9-2014 έγγραφο τουΤεχνικού Συμ¬ 
βουλίου Δ.Ε. Περιφέρειας Πελοποννήσου προς την Δ/ 
νση Τεχνικών Έργων Π.Ε. Αργολίδας με συνημμένο το 
αριθμ. 30/24-9-2014 (Θέμα 5° εκτός ημερήσιας διάταξης) 
πρακτικό του Τεχνικού Συμβουλίου με το οποίο γνωμο- 
δοτεί ομόφωνα υπέρ του ζητούμενου χαρακτηρισμού. 

5. Το αριθμ. 425/πε/16-2-2015 έγγραφο της Δ/νσης 
Οδικών Υποδομών του Υπουργείου (πρώην) ΟΙΚ.Υ.ΝΑ.Τ. 
προς την Δ/νσηΤεχν. Έργων Περιφ. Ενότητας Αργολίδας, 
όπου ζητούνται συμπληρωματικά στοιχεία και διευκρινί¬ 
σεις για την προώθηση της διαδικασίας χαρακτηρισμού. 

6. Το αριθμ. 28534/706/4-5-2015 έγγραφο της Δ/νσης 
Τεχν.Έργων Π.Ε. Αργολίδαςτης Περιφέρειας Πελοποννή¬ 
σου με το οποίο αποστέλλονται τα επιπρόσθετα δικαιο- 
λογητικά για την ολοκλήρωση της διαδικασίας χαρακτη¬ 
ρισμού, καθώς επίσης και διορθωμένη Τεχνική Έκθεση. 

7. Το από 04-05-2015 διάγραμμα οριζοντιογραφίας 
της Δ.Τ.Ε.Π Έ. Αργολίδας όπου απεικονίζεται το προς χα¬ 
ρακτηρισμό νέο οδικό τμήμα και το υφιστάμενο Εθνικό 
και Επαρχιακό Οδικό Δίκτυο της ευρύτερης περιοχής. 

8. Το αριθμ. 53177/7506/1 -3-2016 έγγραφο της Δ/νσης 
Τεχνικών Έργων Π.Ε. Αργολίδας της Περιφέρειας Πελο¬ 
ποννήσου με το οποίο αποστέλλονται συμπληρωματικά 
στοιχεία. 

Και επειδή: 

1. Τα συγκεκριμένα οδικά τμήματα δεν είναι χαρα¬ 
κτηρισμένα αλλά έχουν τα γεωμετρικά και λειτουργι¬ 
κά χαρακτηριστικά που αντιστοιχούν σε Επαρχιακούς 
Δρόμους και αποτελούν αντίστοιχα παρακάμψεις των 
υφιστάμενων Επαρχιακών Οδών (4) και (9) στα τμήματα 
που διέρχονται μέσα από τους οικισμούς Κρανίδι και 
Ερμιόνη. 

2. Τα υπόψη οδικά τμήματα έχουν τα ακόλουθα γνω¬ 
ρίσματα: 

Η παράκαμψη του Κρανιδίου είναι ασφαλτοστρωμέ¬ 
νη με οριζόντια και κάθετη σήμανση και έχει συνολικό 
μήκος 3.315 μ περίπου. Η διατομή της οδού περιλαμβά¬ 
νει μία λωρίδα κυκλοφορίας ανά κατεύθυνση πλάτους 
3,75μ εκάστη, έρεισμα μέσου πλάτους 1,60 μ., δηλαδή 
συνολικό πλάτος 10,70 μ. και κατά μήκος κλίσεις που 
κυμαίνονται από 0 έως 1%. 

Η παράκαμψη της Ερμιόνης είναι ασφαλτοστρωμένη 
με οριζόντια και κάθετη σήμανση και έχει συνολικό μή¬ 
κος 1.630μ. περίπου. Το πλάτος του οδοστρώματος είναι 
10,30 μ. μέχρι 11,70 μ. (εκτός κόμβων) με μια λωρίδα 
ανά κατεύθυνση πλάτους 4μ και κατά μήκος κλίσεις που 
κυμαίνονται από 0 έως 1%. 

3. Μετά την ολοκλήρωση των παρακάμψεων Ερμιόνης 
και Κρανιδίου έχει μειωθεί σημαντικά ο κυκλοφοριακός 
φόρτος του αστικού οδικού δικτύου των αντίστοιχων 
οικισμών, εξυπηρετούνται ασφαλέστερα και ταχύτερα 
η υπεραστική κυκλοφορία του Δήμου Ερμιονίδας, τα 
βαρέα οχήματα προς Πορτοχέλι - Κόστα και αναβαθμί¬ 
ζεται η οδική ασφάλεια. 

4. Ο νέος οδικός άξονας της παράκαμψης Κρανιδίου 
βρίσκεται εξ ολοκλήρου εκτός του εγκεκριμένου ρυμο¬ 
τομικού σχεδίου της πόλης του Κρανιδίου του Δήμου 
Ερμιονίδας, παρακάμπτει αυτήν από τον κόμβο προς Ερ- 
μιόνη και Κρανίδι από το σημείο Α (είσοδος-έξοδος της 
πόλης- κυκλικός κόμβος) έωςτο σημείο Γδιασταύρωση 
προς Πορτοχέλι (είσοδος - έξοδος της πόλης). 

Ο νέος οδικός άξονας της Παράκαμψης Ερμιόνης δι¬ 
έρχεται εκτός του οικισμού της Ερμιόνης μεταξύ των 
σημείων Α και Γ της υφιστάμενης Επαρχιακής οδού (9) 
όπου και συνδέεται με αυτή στα συγκεκριμένα σημεία. 

5. Οι παρακάμψεις Κρανιδίου και Ερμιόνης είναι πλή¬ 
ρως κατασκευασμένες και έχουν ολοκληρωθεί από το 
1980 και 2010 αντίστοιχα οπότε δόθηκαν στην κυκλο¬ 
φορία. 


6. Σύμφωνα με την παράγραφο 3 του άρθρου 25 του 
Νόμου 1418/1984 επιτρέπεται σε περίπτωση αμφιβολίας 
σχετικά με τον χαρακτηρισμό τμημάτων οδών ως Εθνι¬ 
κών ή Επαρχιακών λόγω παραλλαγών ή χρησιμοποίησης 
τους ως κλάδων κυκλοφοριακών κόμβων ή για άλλους 
ανάλογους λόγους ο καθορισμός να γίνεται με απόφαση 
του Υπουργού Δημοσίων Έργων που δημοσιεύεται στην 
Εφημερίδα της Κυβερνήσεως, αποφασίζουμε: 

Εντάσσουμε στο Πρωτεύον Επαρχιακό Οδικό Δίκτυο 
του Νομού Αργολίδας τα οδικά τμήματα: 

α) Παράκαμψης Κρανιδίου, μήκους 3.315 μ., στην 
αρίθμ. (4) «Λυγουριό -Αδάμι-Τραχεία - Δίδυμα - Φούρνοι 
- Κρανίδι - Πόρτο Χέλι» Επαρχιακή Οδό (τμήμα ΑΒΓ) και 
β) Παράκαμψης Ερμιόνης, μήκους 1.630 μ., στην αριθμ. 
(9) «Κρανίδι - Ερμιόνη- θερμησία - Μετόχι - προς Γαλατά 
Πόρου- (όρια Νομού)» Επαρχιακή Οδό (Τμήμα ΑΓ), όπως 
απεικονίζονται στους συνημμένους χάρτες της Δ/νσης 
Οδικών Υποδομών του Υπουργείου Υ.ΜΕ.ΔΙ., σε υπόβα¬ 
θρο ορθοφωτοχαρτών της ΚΤΗΜΑΤΟΛΟΓΙΟ Α.Ε. 

Από τις διατάξεις της απόφασης αυτής δεν προκύπτει 
δαπάνη σε βάρος του Κρατικού Προϋπολογισμού. 

Η απόφαση αυτή και οι συνημμένοι σε αυτήν χάρτες, 
με τίτλο «Χαρακτηρισμός της παράκαμψης Κρανιδίου 
ως τμήμα του Πρωτεύοντος Επαρχιακού Δικτύου του 
Νομού Αργολίδας» και «Χαρακτηρισμός της Παράκαμ¬ 
ψης Ερμιόνης ως τμήμα του Πρωτεύοντος Επαρχιακού 
Δικτύου του Νομού Αργολίδας» να δημοσιευθούν στην 
Εφημερίδα της Κυβερνήσεως. 

Αθήνα, 30 Ιουνίου 2016 

Ο Υπουργός 

ΧΡΗΣΤΟΣ ΣΠΙΡΤΖΗΣ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

από το ηλεκτρονικό αρχείο, έγινε 

Αριθμ. 4272πε (2) 

Αναγνώριση οδού προ του 1923 ως κοινοχρή¬ 
στου, στην εκτός σχεδίου περιοχή του οικισμού 
Γερανιού του Δήμου Ρεθύμνου, στη θέση «ΠΕ- 
ΤΡΕ ΠΕΡΙΒΟΛΙΑ». 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

I .Τις διατάξεις του άρθρου 20 Κεφ. Βτου Ν.δ. 17-7-1923 
(ΦΕΚ 228/Α716-8-1923) «Περί σχεδίων πόλεων, κωμών 
και συνοικισμών του κράτους και οικοδομής αυτών». 

2. Τις διατάξεις του Π.δ. 4-1-1924 (ΦΕΚ 8/Α716-1-1924) 
«Περί θέσεως σε ισχύ των άρθρων 16 και 20 του ΝΔ περί 
σχεδίων πόλεων κ.λπ.». 

3. Τις διατάξεις του άρθρου 1 του Π.δ. 24-5-1985 
(ΦΕΚ 270/Δ /1985) «Τροποποίηση όρων και περιορι¬ 
σμών δόμησης των γηπέδων κειμένων εκτός ρυμοτο¬ 
μικών σχεδίων πόλεων.». 

4. Τις διατάξεις του άρθρου 29 του Ν. 2831/2000 
(ΦΕΚ 140/Α72000), όπως αυτό αντικαταστάθηκε με το 
άρθρο 10 του Ν. 3044/2002 (ΦΕΚ 197/Α72002). 

5. Τις διατάξεις του άρθρου 10 του Ν. 3212/2003 
(ΦΕΚ 308/Α72003), όπως αυτό συμπληρώθηκε με την 
εγκ. 5/04 και το με αρ. πρωτ. 1256/1-3-2005 έγγραφο 
του ΥΠΕΧΩΔΕ. 

6. Τις διατάξεις των άρθρων 280 και 283 του 
Ν. 3852/2010 (ΦΕΚ 87/Α77-6-2010). 

7. Το Π.δ. 136/2010 «Οργανισμός Αποκεντρωμένης 
Διοίκησης Κρήτης» (ΦΕΚ 229/Α72010). 

8. Τις διατάξεις της εγκ. 6/21-6-2011 του ΥΠΕΚΑ. 

9. Τις διατάξεις της παρ. 2 του άρθρου 34 του 
Ν. 3937/2011 (ΦΕΚ 60/Α731 -3-2011). 

10. Τις διατάξεις της παρ. 2β του άρθρου 45 του 
Ν. 4030/2011 (ΦΕΚ 249/Α725-11-2011). 

II .Το αριθμ. οικ. ΥΔ 165/15-1-2015 έγγραφο της Υπη¬ 
ρεσίας Δόμησης Δήμου Ρεθύμνου. 

12. Το αριθμ. 74/30-12-2014 έγγραφο του Προέδρου 
Τοπικής Κοινότητας Γερανιού του Δήμου Ρεθύμνου. 

13. Το αριθμ οικ. ΥΔ 160/14-1-2015 έγγραφο του Δη¬ 
μάρχου Ρεθύμνου. 

14. Το αριθμ. 18846/27-7-1964 πωλητήριο συμβό¬ 
λαιο του τότε Συμβολαιογράφου Ρεθύμνης Σπύρου Αν- 
δρουλιδάκη. (Υποθηκοφυλακείο Ρεθύμνου τόμος 588, 
ΑΜ 66770). 

15. Το αριθμ. 4452/3-8-1972 πωλητήριο συμβόλαιο 
του τότε Συμβολαιογράφου Ρεθύμνου Ιωάννου Ψα- 
ρουδάκι.(Υποθηκοφυλακείο Ρεθύμνου τόμος 189, 
ΑΜ 75386). 

16. Το αριθμ. 9957/4-5-2004 συμβόλαιο γονικής πα¬ 
ροχής της Συμβολαιογράφου Ρεθύμνου Μαρίας Πρινιω- 
τάκη - Ψαρουδάκη (Υποθηκοφυλακείο Ρεθύμνου τόμος 
802, ΑΜ 135812). 


17. Την έκθεση αυτοψίας που υπογράφεται από τον 
Νικόλαο Δασκαλάκη Πολιτικό Μηχανικό, υπάλληλο της 
ΥΔΟΜ Δήμου Ρεθύμνου. 

18. Το με χρονολογία Ιανουάριος 2015 και κλίμακα 
1:1000 τοπογραφικό διάγραμμα του Τοπογράφου Μη¬ 
χανικού Δήμου Ρεθύμνου Θεόφιλου Κεσόπουλου. 

19. Αεροφωτογραφίες του 1945. 

20. Το αριθμ. 157/10-2-2015 έγγραφο της Δ/νσης ΠΕ- 
ΧΩΣ με τη συνημμένη εισήγηση προς το ΣΥΠΟΘΑ ΠΕ 
Ρεθύμνης. 

21. Το αριθμ. 19/2015 έγγραφο του ΣΥΠΟΘΑ Π.Ε. Ρε¬ 
θύμνης με τη γνωμοδότηση περί αναβολής της συζή¬ 
τησης, όπως αυτή διατυπώθηκε στο 2/2015 πρακτικό 
της συνεδρίασης της 16ης Φεβρουάριου 2015, θέμα 5°. 

22. Το αριθμ. 1339/25-6-2015 έγγραφο της ΥΔΟΜ Δή¬ 
μου Ρεθύμνου. 

23. Το αριθμ. 73/23-9-2015 έγγραφο του ΣΥΠΟΘΑ ΠΕ 
Ρεθύμνης με τη γνωμοδότησης περί αναβολής της συ¬ 
ζήτησης, ο οποίο αναβάλλεται η εξέταση του θέματος, 
όπως αυτή διατυπώθηκε στο 2/2015 πρακτικό της συ¬ 
νεδρίασης της 16ης Ιουνίου 2015, θέμα 6°. 

24. Το αριθμ. 107/3-12-2015 έγγραφο του ΣΥΠΟΘΑ 
Π.Ε. Ρεθύμνης με θετική γνωμοδότηση, όπως αυτή δι¬ 
ατυπώθηκε στο 8/2015 πρακτικό της συνεδρίασης της 
2ης Δεκεμβρίου 2015, θέμα 1 °. 

25. Το άρθρο 56 του Ν. 4257/14-4-2014 (ΦΕΚ 93/Α7 
2014) «Επείγουσες ρυθμίσεις αρμοδιότητας Υπουργείου 
Εσωτερικών». 

26. Την αριθμ. 4/6-2-2015 πράξη του Υπουργικού Συμ¬ 
βουλίου (ΦΕΚ 24/Α72015) «Αποδοχή των παραιτήσεων 
των Γενικών Γραμματέων Αποκεντρωμένων Διοικήσεων 
της χώρας.». 

27. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη εις βά¬ 
ρος του κρατικού προϋπολογισμού και του οικείου ΟΤΑ, 
αποφασίζουμε: 

Την αναγνώριση του δρόμου με τα στοιχεία 1 -2-3-4-5 
που αρχίζει από την περιοχή της Παναγίας της Πρωτοσε- 
πτεμβριανής και με νότια διεύθυνση κατευθύνεται στην 
ενδοχώρα όπως αυτός αποτυπώνεται στο συνημμένο 
(18) τοπογραφικό διάγραμμα, το οποίο θεωρείται από 
τον Δ/ντη της ΠΕΧΩΣ και αποτελεί αναπόσπαστο τμήμα 
της παρούσας, ως προυφιστάμενου του έτους 1923. 

Η ισχύς της απόφασης αυτής άρχεται από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή και το συνοδεύον τοπογραφικό να 
δημοσιευθούν στην Εφημερίδα της Κυβερνήσεως. 

Ηράκλειο, 29 Ιανουάριου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΑΝΑΣΤΑΣΙΟΣ ΙΩΑΝΝΟΥ 

